Uit jou tuin-spens
JY LEES NOU Uit jou tuin-spens
Om daagliks groente in jou eie agterplaas te pluk is hoogmode – en die kombuistuin word glad nie agter 'n muurtjie weggesteek nie
Veral die vy is deesdae alte opwindend in slaai, op filet of gebak as nagereg. Dié boompies gedy ook in potte. Die vy hou van vasgedrukte wortels. Sorg dat hulle net met 'n enkel-stam grootword en klim maar in met die snoeiskêr. Geeneen van hulle het al iets oorgekom van 'n bietjie dissipline nie.
Die tuinspens kan op 'n lappie aarde so groot soos jou voordeur groei, selfs op die patio, in 'n ou kruiwa, op die balkon of op die vensterbank. Waar daar plek is om 'n pot of bak neer te sit of op te hang, daar kan 'n spens vol goedheid groei. Houers wat lig genoeg is, kan saam gaan vakansie hou, en houers op wieletjies is net die ding om agter die son aan te stoot op 'n woonstelbalkon.
Die geur en soet smaak van viooltjies verryk Yogi se sjokolade, konfyt en asyn, sy versier koeke daarmee en die blommetjies word versuiker of in ysblokkies verewig. Herfs is die beste tyd om viooltjies te plant. Die grasui se blommetjies word nie net in slaaie gebruik nie, maar op sop neergelê omdat hulle maklik dryf, of selfs diepgebraai. Vir grasui-blom-tempura word 2 eiergele, 475 ml ys-water en 225 g meel gemeng. Die blomme word liggies daarin gedoop en dadelik diepgebraai. Sit voor met 'n doopsous van 300 ml dasji (Japannese aftreksel),